b'\n_START_ARTICLE_\nVermilion Lake Township\n_START_PARAGRAPH_\nVermilion Lake Township on St. Louisin piirikunnassa, Minnesotassa, Yhdysvalloissa sijaitseva township. Vuoden 2000 v\xc3\xa4est\xc3\xb6laskennassa siell\xc3\xa4 asui 326 ihmist\xc3\xa4. Alueen l\xc3\xa4pi kulkee Minnesota State Highwayt 1 ja 169. Tietokirjailija, antropologi Mavis Hiltunen Biesanz syntyi siell\xc3\xa4 vuonna 1919._NEWLINE_Vuoden 2000 v\xc3\xa4est\xc3\xb6laskennan mukaan alueen asukkaista 99,08\xc2\xa0% oli valkoihoisia, 0,31\xc2\xa0% intiaaneja ja 0,61\xc2\xa0% muita rotuja. 42,6\xc2\xa0% oli etnisyydelt\xc3\xa4\xc3\xa4n suomalaisia, 11,5\xc2\xa0% saksalaisia, 7,4\xc2\xa0% norjalaisia, 6,4\xc2\xa0% englantilaisia, 6,1\xc2\xa0% irlantilaisia ja 5,4\xc2\xa0% ruotsalaisia._NEWLINE_Alueen perinteinen suomalaisasutus n\xc3\xa4kyy muun muassa teiden nimiss\xc3\xa4, kuten Koski road ja Karjala road.'